**LATVIJAS REPUBLIKAS MINISTRU KABINETS**

2013.gada\_\_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_,\_\_\_.§)

**Par finansējuma piešķiršanu Ekonomikas ministrijai, Ārlietu ministrijai un Finanšu ministrijai ar *euro* ieviešanu saistīto pasākumu nodrošināšanai**

Finanšu ministrijai no 74.resora „Gadskārtējā valsts budžeta izpildes procesā pārdalāmais finansējums” valsts budžeta programmas 03.00.00 „Latvijas Nacionālā *euro* ieviešanas plāna pasākumi” piešķirt finanšu līdzekļus 115 065 latu apmērā, tajā skaitā:

1. Ekonomikas ministrijai 42 634 latu apmērā, tajā skaitā:

1.1. 31 536 latu Patērētāju tiesību aizsardzības centram, lai nodrošinātu papildus cenu kontroles tirdzniecības un pakalpojumu sniegšanas vietās;

1.2. 11 098 latu Konkurences padomei, lai nodrošinātu iespējamo aizliegto vienošanās prevenciju pasākumus un to novērošanu.

2. Ārlietu ministrijai 5000 latu apmērā Latvijas Republikas Pastāvīgās pārstāvniecības Eiropas Savienībā reprezentācijas izdevumu, kas saistīti ar Latvijas pievienošanos eirozonai, segšanai.

3. Finanšu ministrijai 67 431 lata apmērā papildu darba nodrošināšanai, sniedzot metodisko atbalstu normatīvo aktu grozījumu sagatavošanā un saskaņojot citu institūciju sagatavotos grozījumus normatīvajos aktos.

Ministru prezidents V.Dombrovskis

Finanšu ministra vietā

labklājības ministre I.Viņķele

12.06.2013 16:00

160

D.Kalsone

67095415

dace.kalsone@fm.gov.lv